# Arnold Walfisz

Arnold Walfisz (Varsòvia, 2 de juliol de 1892 - Tbilisi, 29 de maig de 1962) va ser un matemàtic polonès de família jueva que va treballar a la Unió Soviètica.

## Vida i Obra

Walfisz va néixer a Varsòvia quan aquesta ciutat formava part de l'Imperi rus. Va fer els estudis secundaris a la seva vila natal fins al 1905 quan la família es va traslladar a Alemanya. Va acabar els estudis secundaris a Wiesbaden i els estudis universitaris els va seguir a diverses universitats: Múnic, Berlín, Heidelberg i Göttingen. En aquesta última va ser deixeble d'Edmund Landau. Després d'una interrupció per la Primera Guerra Mundial, es va doctorar el 1921 a Göttingen sota la direcció de Landau.
El 1922 li va ser denegada una beca Rockefeller per continuar fent recerca a Göttingen i se'n va entornar a Wiesbaden on va fer recerca pel seu compte. El 1927 va retornar a Varsòvia on va ser matemàtic d'una companyia d'assegurances. El 1930 va aconseguir l'habilitació docent a la universitat de Varsòvia, però bo va deixar la feina a l'asseguradora per l'escassa remuneració que rebia de la universitat. El 1935, juntament amb Salomon Lubelski, va fundar la revista Acta Arithmetica, de la qual va ser editor fins a la seva mort. L'any següent, 1936, va deixar definitivament Polònia per establir-se a Tbilisi (República Socialista Soviètica de Geòrgia) on va ser professor de la universitat i va fundar una reconeguda escola en teoria de nombres. A més, va participar activament en la vida científica i social de la universitat, essent director del Institut de Matemàtiques i membre dels consells editorial, acadèmic i de biblioteques.
Walfisz va publicar un centeanr d'articles en revistes científiques. La seva especialitat va ser sempre la teoria de nombres, tenint especial rellevància les seves aportaciones al teorema de l'ideal principal.

## Referències

* ↑ Ciesielska, Maligranda i Zwierzyńska, 2019, p. 106.
* ↑ Одинец, 2016, p. 106.
* ↑ Ломадзе i Чогошвили, 1963, p. 119.
* ↑ Ciesielska, Maligranda i Zwierzyńska, 2019, p. 107.
* ↑ Siegmund-Schultze, 2019, p. 147.
* ↑ Ломадзе i Чогошвили, 1963, p. 123.
* ↑ Siegmund-Schultze, 2009, p. 133.
* ↑ Ciesielska, Maligranda i Zwierzyńska, 2019, p. 108.
* ↑ Ломадзе i Чогошвили, 1963, p. 124.
* ↑ Ломадзе i Чогошвили, 1963, p. 124-128.
* ↑ Krätzel i Lamm, 2013, p. 42 i ss.
* ↑ Narkiewicz, 2004, p. 401.

## Bibliografia

* Ciesielska, Danuta; Maligranda, Lech; Zwierzyńska, Joanna «Doktoraty Polaków w Getyndze. Matematyka» (en polonès). Analecta. Studia i materiały z dziejów nauki, Vol. 28, Num. 2, 2019, pàg. 73-116. ISSN: 1509-0957.
* Krätzel, Ekkehard; Lamm, Christoph «Von Wiesbaden nach Tiflis - Die wechselvolle Lebensgeschichte des Zahlentheoretikers Arnold Walfisz» (en alemany). Mitteilungen der Deutschen Mathematiker-Vereinigung, Vol. 21, Num. 1, 2013, pàg. 42-51. DOI: 10.1515/dmvm-2013-0018. ISSN: 0942-5977.
* Ломадзе, Г.А.; Чогошвили, Г.С. «Арнольд Зельманович Вальфиш (некролог)» (en rus). УМН, Vol. 18, Num. 4, 1963, pàg. 119-128. DOI: 10.1070/RM1963v018n04ABEH001141. ISSN: 0036-0279.
* Narkiewicz, Wladyslaw. Elementary and Analytic Theory of Algebraic Numbers (en anglès). Springer, 2004. ISBN 978-3-642-06010-6.
* Одинец, В.П. «АРНОЛЬД ВАЛЬФИШ — ЖИЗНЬ ВОПРЕКИ СТЕРЕОТИПАМ (К 125-ЛЕТИЮ СО ДНЯ РОЖДЕНИЯ)» (en rus). Математика в высшем образовании, Num. 14, 2016, pàg. 105-112. ISSN: 1729-5440.
* Одинец, В.П. «Иммиграция в СССР в 1929–1936 гг.: профили математиков» (en rus). Вестник Сыктывкарского университета. Серия 1: Математика. Механика. Информатика., Vol. 1, Num. 26, 2018, pàg. 80-96. ISSN: 1992-2752.
* Siegmund-Schultze, Reinhard. Mathematicians fleeing from Nazi Germany (en anglès). Princeton University Press, 2009. ISBN 978-0-691-14041-4.
* Siegmund-Schultze, Reinhard «Some remarks and documents concerning the emigration of Polish mathematicians during the 1930s and early 1940s» (en anglès). Studia Historiae Scientiarum, Num. 18, 2019, pàg. 139-162. DOI: 10.4467/2543702XSHS.19.006.11012. ISSN: 2451-3202.

## Enllaços externs

* O'Connor, John J.; Robertson, Edmund F. «Arnold Walfisz» (en anglès). MacTutor History of Mathematics archive. School of Mathematics and Statistics, University of St Andrews, Scotland.